Na mori ich zachránila nákladná loď, z ktorej mali prestúpiť na člny maltskej pobrežnej stráže, k tomu však nedošlo pre ich protesty a rozbúrené more, informovali dnes noviny Times of Malta.
Po zdĺhavom rokovaní Taliansko súhlasilo s ich prijatím.
Utečenci, najmä ženy a deti, sa nachádzali na rybárskom člne, ktorý vyslal vo štvrtok volanie o pomoc. Zachránila ich nákladná loď Elenora Maersk, ktorá ich za víchrice zobrala na palubu asi 530 kilometrov na juhovýchod od Malty.
Obe krajiny, Taliansko i Malta, vyzvali Európsku úniu, aby pomohla členským krajinám pri Stredozemnom mori zvládať čoraz väčšiu vlnu utečencov, ktorí sa na rozličných plavidlách vydávajú cez Stredozemné more za vidinou lepšieho života v Európe.